AksaraLLM/aksara-bahasa-daerah-v1 huggingface dataset:
Regu iku unit utawa ékan militèr paling cilik ing sajeroning Batalyon Infanteri kang dumadi saka kurang luwih 10 personil.

Jabatan Komandan Regu (Danru) ing batalyon infanteri, racaké diwengku déning personil militèr kanthi pangkat Sersan Dua utawa Kopral Kepala senior kang wis nduwé pengalaman. Déné ing wadyabala mirunggan kaya Kopassus, gumantung kabutuhan, nanging akèh-akèhé dibawahi perwira ya iku Letnan Dua utawa Letnan Satu.

Organisasi
Regu iku péranganing organisasi peleton. Regu bisa dipérang dadi loro tim, saben tim dumadi saka papat utawa lima personil.

Pemimpin
Regu racaké dibawahi bintara minangka Komandan Regu, dicekak Danru. Wong nomer loro sajeroning regu ya iku Wakil Komandan Regu, dicekak Wadanru.  Ing nagara liya kaya déné ing Amérikah Sarékat, kalungguhan iki uga dijenengaké Komandan Regu, nanging ing Britania Raya lan nagara-nagara persemakmuran, kalungguhan iki dikenal minangka Komandan Seksi lan Wakil Komandan seksi.

Pangkat saka Komandan Regu lumrahé:
Australia: Kopral
Brasil: Kopral
Inggris: Kopral
Kanada: Sersan utawa Kopral Kepala
Jerman: Unteroffizier
Amérikah Sarékat: Staff Sergeant

Uga delengen 
 Èlmu militèr
 Infantri

Pranala njaba 
 Situs Departemen Pertahanan Indonesia
 Situs TNI
 Situs TNI AD

Ékan militèr
Peleton iku ékan militèr kang dmadi saka 30 nganti 50 personil, lan racaké dibawahi personil militèr kanthi pangkat letnan. Peleton dumadi saka loro nganti papat regu, lan béda-béda saka jinis ékan, lan uga gumantung marang negarané. Telu nganti papat peleton diwadhahi sajeroning siji organisasi kompi.

TNI-AD
Komandan Peleton (Dan Ton) racaké diwengku déning personil militèr kanthi pangkat Letnan Dua. Posisi Komandan Peleton racaké minangka panugasan pisanan, tumrap perwira kang lagi lulus saka Akademi Militer (Angkatan Dharat) lan Akademi Angkatan Laut (kecabangan Marinir).

Nagara liya
Ing Angkatan Dharat Inggris, peleton dibawahi Letnan utawa Letnan Dua, kang dibantu déning siji Sersan. Peleton kapérang dadi telung regu kang saben regu duwé anggota 8 prajurit.

Sajeroning militèr Amérikah Sarékat, peleton dibawahi Letnan Satu utawa Letnan Dua, kang dibantu déning siji Sersan Satu. Ing ékan infanteri, peleton senapan dumadi saka patang regu kang saben regu duwèni sanga prajurit..

Uga delengen 
 Èlmu militèr
 Tandha pangkat militèr
 Teknik militèr
 Taktik militèr

Pranala njaba 
 Situs Departemen Pertahanan Indonesia
 Situs TNI
 Situs TNI AD

Ékan militèr

hu:Szakasz
Tandha pangkat militèr iku tandha kanggo nuduhaké kapangkatan lan tataran sajeroning hirarki militèr, ya iku ing Angkatan Dharat, Laut (Sagara) lan Udara. Ing ngisor iki pratélan tandha kapangkatan kang ana ing jajaran TNI Angkatan Dharat, TNI Angkatan Laut, lan TNI Angkatan Udara wiwit saka tataran paling dhuwur (Perwira), Bintara, nganti kang paling cendhèk (Tamtama). Wiwit diwetokaké Peraturan Pamaréntah Nomer 24 Taun 1973, tandha kapangkatan kanggo katelu angkatan (TNI-AD, TNI-AU lan TNI-AL) (wektu iku kalebu Polri) disetarakaké dadi kaya ing ngisor iki. Nanging wiwit taun 2001, Kepulisian Républik Indonésia dipisahaké saka TNI lan migunakaké tandha kapangkatan dhéwé, delengen Tandha Kapangkatan Polri.

Uga delengen 
 Tentara Nasional Indonésia
 TNI Angkatan Dharat
 TNI Angkatan Laut
 TNI Angkatan Udara
 Tandha Kapangkatan Polri

Pranala njaba 
 Tanda pangkat AD 
 Tentara Nasional Indonésia
 Menurut World Rank Insignia

Tentara Nasional Indonésia
Jéndral iku pangkat sajeroning katentaraan. Ing Tentara Nasional Indonésia (TNI), pangkat Jéndral dipigunakaké déning TNI Angkatan Dharat lan dilambangké nganggo gambar lintang (bintang). Jéndral bisa ateges saklompok pangkat-pangkat kang ngandhut tembung 'jéndral' kang karan uga perwira tinggi, utawa bisa uga ateges salah siji pangkat saka golongan pangkat-pangkat mau kang dilambangaké déning 4 bintang.

Tataran kapangkatan
Cacahing bintang kang ana sajeroning tandha pangkat nuduhaké tataran jènderal mau.

Pranala njaba 
 Tandha pangkat TNI AD 

 
Pangkat militèr
Prajurit Dua iku pangkat militèr kanggo:

 Anggota TNI-AD sawisé lulus saka Sekolah Calon Tamtama Prajurit Karir (Secata PK) Tahap I ing Dodik Secata Rindam ing saben Kodam sajeroning patang sasi. Sawisé pelantikan, para tamtama ngayahi pendidikan Tahap II Pendidikan Kejuruan (Dikjur) miturut kecabanganédhéwé-dhéwé kang karan Pendidikan Tahap II sajeroning 3 sasi, kaya ta Infanteri ing Dodik Infanteri Kodam, Arhanud ing Karang Ploso, Kavaleri,Armed, Peralatan, Pembekalan lan Angkudan, Pulisi Militer ing Bandung, Zeni ing Bogor, lan Keséhatan ing Jakarta. 
 Anggota TNI-AU sawisé lulus Pendidikan Pertama Tamtama Prajurit Karir ing skadron pendidikan 404 Lanud Adisumarmo sajeroning limang sasi. Sabanjuré diterusaké Sekolah Kejuruan Dasar Tamtama miturut korps-é dhéwé-dhéwé.
 Tamtama TNI-AL kang lumebu jurusan Korps Marinir. Saliyané Korps Marinir, tamtama TNI-AL nyandang pangkat Kelasi Dua. Sadurungé, calon tamtama kudu lulus Pendidikan Dasar Kemiliteran sajeroning telung sasi ing Komando Pendidikan TNI AL Surabaya.

Pangkat militèr
Sèrsan Dua iku tataran paling cendhèk sajeroning golongan kapangkatan bintara. Ana loro cara kang bisa diayahi supaya namapa pangkat iki:

 Bintara saka masarakat umum:
 TNI-AD, liwat Sekolah Calon Bintara Pajurit Karier TNI-AD utawa Secaba PK TNI AD. Dilaksanakaké ing Komando Pendidikan (Dodik) Secaba ing saben Kodam. Kanggo Korps Wanita TNI-AD, Secaba ditempuh ing Pusdik Kowad Bandung.
 TNI-AL, liwat Sekolah Calon Bintara Pajurit Karier TNI-AL utawa Secaba PK TNI AL. Dilaksanakaké ing Komando Pendidikan Angkatan Laut (Kodikal) Surabaya. 
 TNI-AU, liwat Sekolah Pertama Bintara Prajurit Karir atau Semaba PK TNI-AU. Dilaksanakaké ing Lanud Adisumarmo Sala.
 Bintara saka Tamtama:
 TNI-AD, liwat Sekolah Calon Bintara Reguler TNI-AD. Lumrahé miturut korps kaya Sekolah Calon Bintara (Secaba) Reguler Kecabangan Infanteri. 
 TNI-AL, liwat Sekolah Calon Bintara Reguler TNI-AL. Dilaksanakaké ing Kodikal Surabaya.
 TNI-AU, liwat Sekolah Pembentukan Bintara TNI-AU. Dilaksanakaké ing Skadron Pendidikan (Skadik) 403 Lanud Adisumarmo sajeroning telung sasi.

Cathetan: TNI-AD uga utawa tau nganakaké Secaba Khusus Babinsa , Secaba Reguler Khusus Kopassus, Secaba Reguler Infanteri ing saben Resimen Induk Kodam (Rindam). déné TNI-AL uga nganakaké Secaba mirunggan POM-AL.

Sajeroning lingkungan Korps Infanteri TNI-AD utawa Korps Marinir, sawijining Sersan Dua bisa mimpin regu wadyabala.

Uga delengen 
 Tandha pangkat militèr

Pranala njaba 
 Tandha pangkat Angkatan Dharat 

Pangkat militèr
Lètnan Dua iku pangkat paling endhèk ing jenjang perwira pertama sajeroning kemiliteran Indonésia. Pangkat iki dianugerahaké marang:

 Taruna Akademi Militèr (Akmil), Akademi Angkatan Laut (AAL) lan Akademi Angkatan Udara (AAU) kang wis ngrampungaké pendidikan sajeroning telung taun. 
 Bintara kang nampa promosi menyang jenjang perwira liwat Sekolah Calon Perwira utawa Secapa.  Kanggoné TNI-AD ditempuh liwat Secapa ing Bandung, TNI-AU ditempuh liwat Sekolah Pembentukan Perwira (Setukpa) ing Lanud Adisumarmo Sala, lan kanggo TNI-AL ing Komando Pendidikan Angkatan laut (Kodikal) Surabaya.
 Lulusan D3 utawa S1 saka umum kang kasil lulus Pendidikan Pertama Perwira Prajurit Karier (PK) TNI sajeroning 7 sasi. Kanggo siswa (putra) ing Akmil Magelang lan siswi (putri) ing Pusdik Kowad Bandung.
 Siswa Sekolah Penerbang Dinas Pendek TNI (Sekbang PSDP TNI) kang kasil ngrampungaké tahap pendidikan :
 Enem sasi ing Lanud Adisumarmo Sala.
 Telu likur sasi ing Lanud Adisucipto Yogyakarta.
 Patang sasi ing Lembaga Pendidikan Angkatan.

Cathetan:
Sajeroning TNI-AD kaya Infanteri, Letda bisa mimpin peleton wadyabala. 
Sajeroning TNI-AL Letda mengku kalungguhan minangka kepala divisi. Khusus kanggo Marinir mbawahi siji peleton.

Pranala njaba 
 Tandha pangkat TNI AD 

Pangkat militèr
Wiwit tangal 1 Januari 2001, Kepulisian Républik Indonésia dipisahaké saka TNI lan migunakaké tandha kapangkatan dhéwé. Owah-owahan iki dhedhasar surat kaputusan Kapolri No. Pol: Skep/1259/X/2000, tanggal 3 Oktober 2000.

Tabel Kapangkatan Kepulisian Républik Indonésia (Polri)

Uga delengen 
 Tandha pangkat militèr

Pranala njaba 
 Kepulisian Républik Indonésia
Sajeroning TNI Angkatan Darat, kaya déné ing Angkatan liyané,  kapangkatan dumadi saka golongan Perwira, Bintara lan Tamtama. Tandha kapangkatan ing ngisor iki uga dirinci  miturut  seragam kang dianggo, ing anatarné Pakaian Dinas Upacara (PDU), Pakaian Dinas Harian (PDH) lan Pakaian Dinas Lapangan (PDL). Saben klambi seragam lan atributé wis diatur sajeroning paugeran TNI. Tandha kapangkatan isih kapérang manèh kanggo kalungguhan komando (ana garis abang ing pinggir utawa tengahé), lan staf biyasa.

Perwira

Perwira Tinggi

Perwira Tinggi sok uga dicekak dadi Pati.

Perwira Menengah
Perwira Menengah sok uga dicekak dadi Pamen.

Perwira Pertama
Perwira Pertama sok uga dicekak dadi Pama.

Bintara

Bintara Tinggi

Bintara

Tamtama

Tamtama Kepala

Tamtama

Réferènsi

Deleng uga 
Tandha kapangkatan TNI
Tandha kapangkatan TNI Angkatan Laut
Tandha kapangkatan TNI Angkatan Udara

AD
Pangkat
Pirngon iku gelar asma Mesir Kuna kanggo kalungguhan karaton. Istilah iki mulané sajatiné tegesé "kedhaton" utawa "dalem (omah) gedhé". Nanging sairinging sajarah tegesé dadi owang lan pungkasané tegesé dadi Ratu utawa Raja. Para Ratu iki dipercayani titsané Bathara Horus

Ètimologi 
Tembung Pirngon iku wusanané diturunaké saka tembung majemuk (?) kang katulis pr-`3 utawa par'o ing basa Mesir. Tembung iki digunakaké ing ukara-ukara kaya ta smr pr-`3 "Priyayi Dalem Gedhé" lan mligi ngrujuk gedhong kedhaton utawa kedhatoné dhéwé.

Tembung Pirngon ing basa Jawa dijupuk saka basa Arab  فرعون fir`aun. Tembung Arab iki ing basa Melayu utawa basa Indonesia dijupuk dadi Pirngon utawa Pirngon. Basa Arab iki njupuk saka basa Ibrani (פַּרְעֹה Parʿo, Ibrani Tiberias Parʿōh) utawa langsung saka basa Mesir. Sing cetha ora dijupuk saka basa Koptik, minangka katurunan basa Mesir kang mutakir dhéwé. Ing basa Koptik tembung iki dadi p'rro utawa malahan rro waé.

Ing basa-basa Éropah kaya déné basa Inggris, pasang aksarané iku Pharaoh, kang dijupuk saka basa Latin lan asalé basa Yunani. Basa Yunani langsung njupuk saka basa Mesir.

Cathetan sikil 

Mesir Kuna
Wiles utawa Wales (basa Wales: Cymru) iku siji praja Britania Raya utawa ing basa Inggris diarani home nation. Sing ndunungi kira-kira ana 3 yuta jiwa (miturut sènsus taun 2001 2.903.085 jiwa).

Réferènsi 

Karajan Manunggal
Éropah
Parté Keadilan Sejahtera utawa kacekak dadi PKS iku parté pulitik ing Indonésia. Parté iki nggayuh supaya peran agama Islam dadi luwih gedhé ing kauripan umum sadina-dina ing Indonésia. PKS saiki dibawahi Ahmad Syaikhu.

Sajarah cekak
PKS mulané diyasa minangka Parté Keadilan ing tanggal 20 Juli 1998 mawa Nurmahmudi Ismail kamangka dadi présidhèné kang kapisan. Parté Keadilan banjur fusi karo Parté Sejahtera dadi Parté Keadilan Sejahtera amarga isih kekurangan electoral treshold 2%. Ing Pemilihan Umum DPR-RI taun 2004, PKS menang 7,3% swara utawa 45 saka 550 kursi. Kasil iki 1,4% luwih dhuwur tinimbang ing taun 1999. Nalika iku Hidayat Nur Wahid dadi kepala MPR lan mudhun saka kursi kaprésidhènan parté. Nalika iku PKS nyengkuyung utawa njurung Susilo Bambang Yudhoyono dadi présidhèn. Pendukung PKS paling akèh ana ing kutha-kutha gedhé, mligi ing Jakarta.

Idéologi
PKS iku kerep digandhèngaké karo obahan al-Ikhwān al-Muslimūn utawa obahan paseduluran Muslim kang asliné saka Mesir. Pemimpin kader parté uga akèh kang naté sinau ing Mesir.

PKS nduwé program kang kepéngin ndendha para durjana kang ngédaraké narkoba luwih abot. Saliyané iku PKS anti karo pornografi lan pornoaksi.

Uga delengen 
 Parté pulitik
 Pratélan parté pulitik ing Indonésia
 Pilihan umum Legislatif Indonésia 2009

Pranala njaba 
 Situs wèb resmi

Parté pulitik
Pulitik
Letnan Jenderal TNI Agustadi Sasongko Purnomo (lair ing Surabaya 6 Agustus 1952) iku Kepala Staf TNI Angkatan Dharat wektu iki. Agustadi nggantèkakéJendral TNI Djoko Santoso ing tanggal 28 Dhésèmber 2007. Sadurungé Agustadi mengku kalungguhan Sekretaris Menkopolhukam. Agustadi minangka lulusan paling apik AKABRI taun 1974. Agustadi uga tau dadi anggota DPR.

Pranala njaba 
 Profil di tokohindonesia.com 

Lair 1952
KSAD
Tokoh Surabaya
Tokoh militèr
Biografi
Jendral TNI Djoko Santoso (lair ing Sala, 8 September 1952) iku Panglima Tentara Nasional Indonésia wiwit tanggal 28 Dhésèmber 2007. Sadurungé Djoko mengku kalungguhan Kepala Staf TNI Angkatan Dharat, wiwit tanggal 18 Fèbruari 2005. Karir Djoko ing militèr diwiwiti kanthi mengku kalungguhan Waassospol Kaster TNI (1998), Kasdam IV/Diponegoro (2000), Pangdivif 2 Kostrad (2001), Pangdam XVI/Pattimura lan Panglima Komando Operasi Pemulihan Keamanan (Pangkoopslihkam) ing Maluku (2002-2003), Panglima Kodam (Pangdam) Jaya Mèi 2003-Oktober 2003 lan Wakil Kepala Staf TNI AD taun (2003-2005).

Pranala njaba 
 Biografi di tokohindonesia.com 

Djoko Santoso
Djoko Santoso
Tokoh Indonésia
Tokoh militèr
Biografi
Kepala Staf Angkatan Dharat utawa dicekak KSAD, iku jabatan sajeroning Tentara Nasional Indonésia (TNI) kang dadi pemimpin Angkatan Dharat. Kalungguhan jabatan KSAD iku ana ing sangisoré, lan tanggung jawab marang Panglima TNI. Kepala Staf Angkatan Dharat lan Kepala Staf Angkatan liyané diangkat lan dipungkasi déning Présidhèn kanthi usul Panglima TNI.

Tugas 
Tugas lan kuwajiban Kepala Staf Angkatan Dharat ya iku:
 mimpin Angkatan Dharat sajeroning babagan pembinaan kakuwatan lan kasiapan operasional Angkatan Dharat;
 mbiyantu Panglima sajeroning nyusun kawicaksanan babagan pangembangan postur, doktrin, lan strategi sarta operasi militer matra dharat;
 mbiyantu Panglima sajeroning migunakaké komponèn pertahanan nagara miturut kabutuhan Angkatan Dharat;
 ngayahi tugas liya babagan matra dharat kang diprintahaké déning Panglima TNI.

Daftar pejabat KSAD 

 (Katrangan:Pangkat kang dipacak ya iku pangkat pungkasan sadurungé dilantik dadi KSAD)

Uga delengen 
 Kepala Kapulisèn Nagara Républik Indonésia
 Kepala Staf TNI Angkatan Laut
 Kepala Staf TNI Angkatan Udara
 Panglima Tentara Nasional Indonésia

Sumber 
 Undhang undhang TNI

Pranala njaba 
 Situs resmi TNI AD
 KSAD 1948-2000

 
 
Tokoh militèr
Organisasi militer
Organisasi militer Indonésia
Panglima Tentara Nasional Indonésia (Panglima TNI) iku kalungguhan pemimpin Tentara Nasional Indonésia.  Panglima TNI diangkat lan dipungkasi déning Présidhèn kanthi pasetujon DPR.  Jabatan Panglima TNI bisa diwengku kanthi genti-gentèn déning Perwira Tinggi aktif saka saben Angkatan kang isih mengku utawa tau dadi Kepala Staf angkatan. Panglima TNI wektu iki diwengku déning Jendral TNI Andika Perkasa, asal saka TNI Angkatan Dharat.

Tugas lan kuwajiban Panglima TNI
 mimpin TNI;
 nindakaké kawicaksanan pertahanan nagara;
 nyelenggarakaké strategi militèr lan ngayahi operasi militèr;
 ngembangaké dhoktrin TNI;
 nyelenggarakaké penggunaan kakuwatan TNI kanggo kapentingan operasi militèr;
 nyelenggarakaké pembinaan kakuwatan TNI sarta ngreksa kasiagaan operasional;
 mènèhi pertimbangan marang Mantri Pertahanan ing babagan panetepan kawicaksanan pertahanan nagara;
 mànàhi pertimbangan marang Mantri Pertahanan ing babagan panetepan kawicaksanan pamenuhan kabutuhan TNI lan komponèn pertahanan liyané;
 mènèhi pertimbangan marang Mantri Pertahanan sajeroning nyusun lan nindakaké perancangan strategis pengelolaan sumber daya nasional kanggo kapentingan pertahanan nagara;
 migunakaké komponèn cadhangan sawisé dimobilisasi kanggo kapentingan operasi militèr;
 migunakaké komponèn pendhukung kang wis disiapaké kanggo kapentingan operasi militèr; sarta
 nindakaké tugas lan kuwajiban liyané miturut peraturan perundhangan.

Pratélan pejabat Panglima TNI

Uga delengen 
Pratélan Panglima TNI

Sumber
 Undhang undhang no.3 Taun 2002 bab Pertahanan Nagara.
 Undhang undhang no.34 Taun 2004 bab Tentara Nasional Indonésia.

Pranala njaba 
 Situs resmi Departemen Pertahanan RI
 Situs resmi TNI

Tentara Nasional Indonésia
 
Organisasi militèr
Militèr
Cella Monte iku sawijining kutha ing Provinsi Alessandria, Italia.

Kutha iki sing ndunungi 541 jiwa..

Kutha ing Itali
Bonea iku siji comune (municipality) ing Provinsi Benevento ing region Campania, Italia, dumunung watara 40 km lor-wané kutha Napoli lan watara 15 km kidul-wétané kutha Benevento. Miturut data sensus tanggal 31 Dhésèmber 2004, kutha iki sing ndunungi cacahé 1,457 jiwa lan jembar wewengkon 11.4 km².

Bonea wewatesan karo: Airola, Bucciano, Montesarchio, Rotondi, lan Tocco Caudio.

Dhémografi 
Tuwuhing sing ndunungi

Réferènsi

Kutha ing Campania
Kutha ing Itali
Itali
Kepala Kapulisèn Nagara Républik Indonésia (Kapolri) iku kalungguhan paling dhuwur sajeroning Kapulisèn Nagara Républik Indonésia, minangka pemimpin Kapulisèn Nagara Républik Indonésia (Polri). Kalungguhan kalungguhan Kapolri iku ana ing sangisoré, lan tanggung jawab marang Présidhèn. Kapolri diangkat lan dipungkasi déning Presidhè kanthi pasetujon DPR.

Tugas lan kuwajiban Kapolri 
 ngukuhaké, nyelenggarakaké lan ngendhalèkaké kawicaksanan teknis kapulisèn;
 nyelenggarakaké kagiyatan operasional kapulisèn kanggo nindakaké tugas Kapulisèn Nagara Républik Indonésia;
 nyelenggarakaké pambinaan kamampuan Kapulisèn Nagara Républik Indonésia.

Pratélan Kapolri

Sumber 
 Undhang undhang no.2 Taun 2002 bab Kapulisèn Nagara Républik Indonésia

Uga delengen 
 Kepala Staf TNI Angkatan Dharat
 Kepala Staf TNI Angkatan Laut
 Kepala Staf TNI Angkatan Udara
 Panglima Tentara Nasional Indonésia

Pranala njaba 
 Daftar Kapolri 1945-2000 

Organisasi pulisi
Pulisi
Daftar ing ngisor wujud daftar provinsi ing Spanyol kalebu komunitas otonom.

Pranala njaba 
 Maps of the provinces of Spain  Maps of Spain's Provinces
 List of municipalities of Spain listed by province from the Spanish INE (National Statistics Institute)
Daftar kutha ing provinsi lan komunitas otonom ing Asturias, Spanyol.
Daftar 51 kutha ing provinsi Álava, Spanyol (data taun 2006)

Álava
Daftar kutha ing provinsi Albacete, ing komunitas otonom Castile-La Mancha, Spanyol.

Albacete
Dziecinów iku sawijining désa ing Polandhia, saantarané Puławy lan Warsawa. Ing taun 2007 désa iki pedhunungé ana 704 jiwa.

Désa ing Polen
Makaw (Ind: Makau) iku siji tlatah administrasi astamiwa ing RRC, saliyané Hong Kong. Tlatah iki sing ndunungi ana kurang luwih 540.000 jiwa. Tlatah iki diladèni Palabuhan Udara Internasional Makau. Nganti 20 Dhésèmber 1999 Makaw iku kalebu laladan jajahaning Portugal.

Cathetan suku
Sir Timothy John "Tim" Berners-Lee, KBE (TimBL utawi TBL) (miyos ing London, Inggris, 8 Juni 1955) punika panemu World Wide Web lan ketua World Wide Web Consortium, ingkang ngatur pawiyaranipun.

Taun 1980, nalika taksih dados kontraktor bébas ing CERN, Berners-Lee ngajengaken satunggaling proyék ingkang basisipun konsép hiperteks (hypertext) kanggé masilitasi pambagéyan lan pangénggalan informasi ing antawisipun para panliti. Kanthi pambiyantu saking Robert Cailliau, panjenenganipun nyiptaaken sistem prototipe namanipun Enquire.

Sasampunipun ninggalaken CERN kanggé makarya ing John Poole's Image Computer Systems Ltd, panjenenganipun kundur malih taun 1984 dados satunggaling rencang panliti. Panjenengaipun migunaaken gagasan ingkang mèmper kaliyan ingkang sampun panjenenangipun pigunaaken ing Enquire kanggé nyiptaaken World Wide Web, panjenengaipun ndhesain lan yasa browser sepisanan (namanipun WorldWideWeb lan dipunwiyaraken ing NeXTSTEP) lan server web sepisanan ingkang namanipun httpd.

Situs web sepisanan ingkang dipundamel Berners-Lee (lan awit saking punika ugi wujud situs web sepisanan) alamatipun ing http://info.cern.ch/ (sampun dipunarsipaken) lan dipunlebetaken online sepisananipun tanggal 6 Agustus 1991.

Taun 1994, Berners-Lee ngedegaken World Wide Web Consortium (W3C) ing Massachusetts Institute of Technology.

Dugi sapunika, Berners-Lee taksih tetep andhap asor lan boten gadhah pepénginan kanggé pikantuk status populér. Kathah ingkang taksih boten mangertosi kekiyatan karyanipun priantun puniki, World Wide Web.
		 
Salah satunggiling kontribusi paling agengipun salebeting majengaken World Wide Web inggih punika kanthi boten matènaken saéngga taksih saged dipungiunaaken kanthi bébas.

Tanggal 16 Juli 2004 panjenenganipun dipunparingi gelar kinurmatan KBE déning Ratu Elizabeth II kanggé pakurmatan dhumateng jasa-jasanipun.

Pakaryan 
Spinning the Semantic Web: Bringing the World Wide Web to Its Full Potential Tim Berners-Lee (Foreword), Dieter Fensel (Editor), James Hendler (Editor), Henry Lieberman (Editor), Wolfgang Wahlster (Editor) (The MIT Press, 2005) ISBN 0-262-56212-X 
Weaving the Web: Origins and Future of the World Wide Web, Tim Berners-Lee (Texere Publishing, 1999) ISBN 0-7528-2090-7

Pranala njawi 
Situs Berners-Lee
Proposal asli Berners-Lee kepada CERN
World Wide Web Consortium
Halaman W3 History
Arsip situs web pertama di dunia (13 November 1990)
Sir Tim Berners-Lee

Cathetan sikil

Berners-Lee, Tim
Berners-Lee, Tim
Berners-Lee, Tim
Artikel mawa basa krama
Artikel Dhasar
Nélson Rolihlahla Mandéla (; ) dipunkenal ing saindhenging donya dados pejuwang kamardikan amargi kegiyatan antiapartheid, salajengipun Nelson dados Présidhèn Afrika Kidul. Mangsa alitipun dipuntelasaken ing Thembu salajengipun miwiti karir ing babagan hukum.

Panjenenganipun ugi kagungan asma kinurmatan saking klanipun inggih punika Madiba.

Kagesangan 
Dipunwiyosaken ing Mvezo, Transkei tanggal 18 Juli 1918, Rolihlahla Mendéla salajengipun pindhah ing Qunu ngantos yuswa 9 taun. Panjenenganipun ingkang sepisanan saking kulawarganipun ingkang sekolah. Panjenenganipun ugi pikantuk asma Nélson saking ara-araipun tiyang Métodis. Ing yuswa 16 taun, panjenenganipun mlebet Clarkebury Boarding Institute nyinaoni kabudayan kilén.

Ing taun 1934, panjenenganipun miwiti program B.A. ing Fort Hare University, lan pepanggihan kaliyan Oliver Tambo ingkang dados mitra lan koléganipun ingkang setya. Sasampunipun nentang kabijakan univérsitas lan disuwun medal, panjenenganipun pindhah dhateng Johannesburg lan nglajengaken kuliahipun ing University of South Africa sasampunipun mendhet jurusan hukum ing Universitas Witswatersrand.

Palakrama 
Palakrama sepisanan Mandéla kaliyan Evelyn Ntoko Mase pungkasanipun pegatan taun 1957 sasampunipun 13 taun. Plakramanipun kaliyan Winnie Madikizela ingkang lumampah 38 taun, pungkasanipun ugi pegatan taun  1996. Ing tanggap warsanipun kaping 80, Mandéla krama kaliyan  Graça Machel, randhanipun mantan Présidhèn Mozambik Samora Machél, ingkang ugi satunggaling mitra ANC.

Pulitik

Dados Aktivis 

Nelson Mandéla tumut African National Congress (ANC) saking taun 1942.

Amargi kagiyatanipun ingkang antiapartheid, panjenenganipun nglampahi sapérangan mangsa paukuman. Tanggal 5 Agustus 1962, Mandéla dipuncekel lan dipunkunjara ing Johannesburg Fort salajengipun tanggal 25 Oktober 1962, panjenenganipun dipunukum 5 taun kunjara lan ing tanggal 12 Juni 1964, panjenenganipun lan saklompok aktivis sanèsipun dipunukum kunjara sayuswaning gesang.

Sasampunipun nampik pambébasan kanthi syarat ngendhegaken perjuwangan bersenjata ing wulan Fèbruari 1985, Mandéla manggèn ing kunjara ngantos dipunbebasaken tanggal 11 Fèbruari 1990 amargi préntahipun Présidhèn Frederik Willem de Klerk sasampunipun dipunteken déning saindhenging donya.

Mandela lan de Klerk pikantuk bebungah Nobel Bedhamèn taun 1993

Présidhèn 
Nelson Mandela njawat Présidhèn Afrika Kidul sakiwa-tengené 5 taun (Mèi 1994-Juni 1999) sasampunipun menangaken Pemilu lan dados Présidhèn kulit cemeng sepisanan kanthi dé Klerk dados Deputi Présidhèn.

Perkawis AIDS dados sumber kuciwaning kathah tiyang lan keduwungipun Mandéla amargi ing wekdal pamréntahanipun, panjenenganipun kirang migatosaken masalah punika. Putranipun, Makgatho Mandela, séda amargi AIDS tanggal 6 Januari 2005.

Lair 1918
Pamenang Bebungah Bedhamèn Nobel
Présidhèn Afrika Kidul
Tasih gesang
Afrika Kidul
Artikel mawa basa krama
Artikel Dhasar
Anatomi (asalé saka basa Yunani  anatomia, saka   anatemnein, tegesé ngiris) iku cabang biologi kang gegandhéngan karo struktur lan organisasi saka makluk urip. Ana uga anatomi kéwan utawa zootomi lan anatomi tetuwuhan utawa fitotomi. Sapérangan cabang èlmu anatomi yaiku anatomi perbandhingan, histologi, lan anatomi manungsa.

Anatomi kéwan 
Anatomi kéwan iku sinebut anatomi perbandhingan utawa morfologi kéwan. Manawa arep nyinaoni struktur manéka warna kéwan, lan sinebut anatomi mirunggan manawa mung nyinaoni sakjenis kéwan.

Anatomi manungsa 

Saka kagunaané, pérangan paling wigati anatomi mirunggan iku nyinaoni manungsa kanthi manéka warna pendekatan kang béda.

Saka pérangan medis, anatomi kapérang saka manéka warna pengetauan bab wangun, papan panggonan, ukuran, lan gandhéngan manéka warna struktur saka badan manungsa séhat saéngga sok diarani anatomi deskriptif utawa topografis.

Karumitan badan manungsa njalari mung sithik ahli anatomi manungsa profésional kang bener-bener nguwasani babagan èlmu iki; sapérangan gedhé duwé spesialisasi ing pérangan tartemtu kaya utek utawa pérangan njero.

Anatomi topografi kudu disinaoni kanthi mbedhah lan mriksa makaping-kaping ing badan manungsa kang wus mati (kadaver).

Anatomi ora mung sakedhar èlmu biyasa, nanging kudu bener-bener duwé kaakuratan kang dhuwur amarga bisa dipigunaaké ing situasi kang darurat.

Patologi anatomi iku èlmu bab organ kang duwé kelainan lan ana ing kaanan lara. Èlmu iki diterapaké kanggo manéka warna tujuan kaya bedhah lan ginekologi.

Anatomi modhérn 
Saiki anatomi dikenal dadi èlmu kang kasusun sistematis. Pendhak pérangan anatomis (kaya saraf, arteri, lan liyané) diklumpukaké miturut sistem organé. Tujuanné yaiku kanggo nggampangaké pamahaman pérangan mau ing èlmu liyané kaya fisiologi, bedhah, lan patologi.

Pirsanana uga 
 Istilah panggonan anatomi
 Istilah obahan anatomi
 Sajarah anatomi
 Istilah pérangan anatomi kang asalé saka jeneng wong
 Anatomi manungsa
 Organ (anatomi)

Pranala njaba 

 Neuroanatomy iku situs jurnal taunan bab neuroanatomi klinis.
 Atlas Otak Primata kanthi Résolusi Dhuwur
 Atlas anatomi online gratis
 NPAC Visible Human Viewer 
 Kamus kedhokteran online
 Anatomy of the Human Body déning Henry Gray
 Sumber Online Radiologi Anatomi
 Gray's Anatomy wiki 
 http://immunity-info.net 
 Anatomy Atlases - Perpustakaan anatomi digital
 Instant Anatomy - Website anatomi online
Sistem endokrin iku sistem kontrol klanjer tanpa saluran (ductless) kang ngasilaké hormon kang sirkulasiné ing badan ngliwati ilèning getih kanggo mempengaruhi organ-organ liya. Hormon tumindak dadi "panggawa pesen" lan digawa déning ilèning getih nuju manéka warna sel ing badan, kang sabanjuré njarwaaké "pesen" mau dadi siji tindakan. Sistem endokrin ora nglebokaké klanjer eksokrin kaya klanjer idu, klanjer kringet, lan klanjer-klanjer liya ing saluran gastroinstestin.

Cabang kadhokteran kang nyinaoni kelainan ing klanjer endokrin mau endokrinologi, siji cabang èlmu kadhokteran kang cakupané luwih wiyar tinimbang lelara njero.
Wadya anggegana ya iku péranganing Angkatan Bersenjata sawijining nagara kang dipigunakaké kanggo paprangan udara. Wadya anggegana lumrahé dumadi saka pesawat tempur, pesawat pembom, hèlikopter, pesawat angkut, lan pesawat udara liyané. Wadya anggegana uga tanggung jawab babagan kagiyatan militèr ing akasa, kaya déné pluru kendhali balistik antar bawana lan komunikasi satelit. Sawetara wadya anggegana uga ngepalani aset-aset pertahanan udara kaya artileri anti-udara, peluru kendhali dharat tumuju udara, lan sistem pertahanan udara liyané.

Organisasi 
Angkatan Udara lumrahé nganggo warna-warna montor mabur lan peralatan, antarané:
 Pesawat tempur utawa Fighter;
 Pesawat pembom utawa Bomber lan Attack Aircraft, kanggo nyerang sasaran dharat;
 Pesawat pengintai;
 Perang Èlèktronika (Pernika)
 PesawatPernika;
 Pesawat Patroli Maritim; 
 Pesawat kargo utawa transpot; 
 Pesawat tanker;
 Helikopter;
 lan Pesawat latih.

Wadya anggegana ing Indonésia 

Wadya anggegana ing Indonésia ingaran Tentara Nasional Indonesia-Angkatan Udara (TNI-AU), ya iku  péranganing Tentara Nasional Indonesia kang dipanggedhèni déning Kepala Staf TNI Angkatan Udara, dicekak KSAU kang wektu iki diwengku déning Marsekal TNI Herman Prayitno. TNI-AU duwèni loro komando operasi ya iku Komando Operasi Angkatan Udara I (Koops AU I) kang markasé dumununbg ing Halim Perdanakusumah, Jakarta lan Komando Operasi Angkatan Udara II (Koops AU II) kang markasé ing kutha Makassar.

Miturut UU TNI pasal 10, Angkatan Udara duwé:
nindakaké tugas TNI matra udara ing babagan pertahanan;
njejegaké ukum lan njaga kaamanan ing wewengkon udara yurisdiksi nasional miturut katentuan ukum nasional lan ukum internasional kang wis diratifikasi;
nindakaké tugas TNI sajeroning pangyasa lan pengembangan kakuwatan matra udara; sarta
nindakaké pemberdayaan wewengkon pertahanan udara.

 
Militèr
Selandia Anyar utawa Niu Sélan kang sajeroning basa Maori karan Aotearoa (tegesé Lemah Mega Putih Dawa), iku siji nagara kapuloan ing kidul-kulon Samodra Pasifik ing kidul-wétan Ostrali. Nagara iki dumadi saka loro pulo gedhé yaiku (Pulo Lor lan Pulo Kidul) lan sawatara pulo cilik liyané. Niu Selan iku nagara dhémokrasi parlementer lan siji wewengkon Persemakmuran Britania (Commonwealth Realm). Niu Selan duwé tanggung jawab tumrap nagara pamaréntah-dhéwé Kapuloan Cook lan Niue sarta ngatur Tokelau lan Dependensi Ross.

Jeneng Niu Selan dijupuk saka provinsi Zeeland ing Walanda. Jeneng iki diwènèhké déning Albert Tasman, panjelajah saka Walanda.

Dhémografi 

Niu Selan duwé populasi watara 4 yuta. Watara 80% saka populasiné iku turunan Éropah. Suku Maori minangka grup etnik kaloro gedhé dhéwé (14,7%). Ing taun 1996 lan 2001, cacahing wong Asia (6,6%) ngliwati cacahing wong Kapuloan Pasifik (6,5%).

Kristen minangka agama dominan ing Niu Selan, sanajan amèh 40% populasiné ora duwé agama. Denominasi utama Kristen yaiku Anglikan, Presbiteranian, Katulik Roma, lan Methodist. Ana uga sawatara wong kang nyebut awaké Greja Pantekosta lan Baptis lan uga Mormon. Greja Ratana kang basisé ana ing Niu Selan duwé akèh pengikut ing antarané wong Maori. Miturut kasil sensus, agama minoritas liya kalebu Hindhu, Buda, lan Islam.

Deleng uga 
 Pratélan nagara
 Pratélan Tokoh Niu Selan

Wacan terusan 
 Carolyn Bain Lonely Planet New Zealand (2006) 772 kaca
 David Bateman, ed. Bateman New Zealand Encyclopedia (2005)
 Michael King The Penguin History of New Zealand (2003)
 Keith Sinclair and Raewyn Dalziel. A History of New Zealand (2000)
 A. H. McLintock, ed. Encyclopedia of New Zealand 3 vol (1966)
 Philippa Mein Smith A Concise History of New Zealand (2005)
 New Zealand Official Yearbook (annual)

Pranala njaba 
 

 Te Ara, Ensiklopedhi Selandia Anyar
 Kamentrian Budaya lan Warisan 
 Portal Pamaréntah Selandia Anyar 
 Cuaca Selandia Anyar
 NZHistory.net.nz Sajarah Selandia Anyar
 Selandia Anyar (Profil 2007) , déning Statistics New Zealand
 Turisme Selandia Anyar

Anggota Persemakmuran
Tilas koloni Britania Raya
Polynesia
Nagara-nagara pulo
Monarki Konstitusional
Dhémokrasi Liberal
Nalika Deklarasi Kamardikan (Declaration of Independence), Amérika Sarékat mung duwé 13 praja. Wiwit iku cacahé banjur terus nambah amarga ana panambahan wewengkon mangulon, panjajahan lan panukon lemah kang dilakanakaké déning pamaréntah AS, sarta pamekaran sawatara negera-negera pérangan kang aaa, saéngga dadi 50.

Praja Amérika Sarékat ya iku siji saka sèket praja-praja (papat ing anatarané kanthi resmi nyebut minangka persemakmuran) kang, bebarengan karo District of Columbia lan Atol Palmyra (sawijining laladan kang ora ana sing ndunungi), dadi nagara Amérika Sarékat.

Ing ngisor iki wujud pratélan praja-praja AS wektu iki:

Kentucky, Massachusetts, Pennsylvania, lan Virginia duwé status Persemakmuran, dudu praja.
jeneng resmi Rhode Island ya iku "Praja Rhode Island lan Perkebunan Providence"

Wewengkon mirunggan 
Saliyané 50 praja mau, Amérika Sarékat uga duwé laladan mirunggan lan wewengkon-wewengkon liya:
 AS Samoa Amérika
 DC Washington, DC, pusat papréntahan Amérika Sarékat
 GU Guam
 MP Kapuloan Mariana Lor
 PR Puerto Riko
 VI Kapuloan Virgin Amérika Sarékat
 Kapuloan Midway
 Teluk Guantanamo

 
Amérika Sarékat
Pratélan mawa topik Amérika Sarékat

hu:Az Amérikai Egyesült Államok tagállamai
id:Daftar nagara bagian di Amérika Serikat
ja:アメリカ合衆国の地方行政区画
ms:Negeri-negeri Amérika Syarikat
no:Amérikas forente staters delstater
simple:List of U.S. states
Kasih iku siji sinétron Indonésia sing nduwé genre drama kekerasan karya Raam Punjabi sing wiwit ditayangaké ing RCTI wiwit tanggal 29 Oktober 2007 kira-kira jam 21.30 WIB saben dina. Kasih carita bab perjuwangan siji wong wadon enom anama Kasih sing nandhang panguripan rada angèl. Sinétron iki ing antarané dibintangi: Nabila Syakieb, Christian Sugiono, Giovani Tobing, lan Alice Norin.

Sinopsis mawa garis gedhé
Kasih (Nabila Syakieb) iku siji wong wadon sing mlarat lan urip karo mbahé (Nani Wijaya) lan bulikné (Vera Detty). Sawijining dina, Kasih diwetengi déning Nala (Giovani Tobing) sing ora gelem tanggung jawab. Kasih wusanané olèh anak sing diwèhi jeneng Angga.

Sawetara iku, Nala perlupan (tunangan) karo Sheila (Alice Norin), anak wadoné Khalid (Anwar Fuady), Dirèktur perusahaan enggoné Kasih lan Nala nyambut gawé. Nala sajatiné namung ketarik karo bandhané Sheila. Sharman (Christian Sugiono), kangmasé  Sheila, seneng karo Kasih. Sharman iku anak ragilé saka kawiné Khalid karo bojo enomé, Atika (Nunu Datau). Sheila iku anaké sing kapindho lan Shelina sing kaping telu. Khalid kawin karo Atika amarga ora pinaringan anak saka bojoné sing tuwa, Endang (Hanna Hasyim).

Konflik ing uripé Khalid pancèn abot. Saya manèh Atika iku ketagihan banget karo alkohol. Khalid seneng banget karo Sheila sing sikepé kaya bocah cilik lan Sharman sing sirahé mesthi adem sajeroning golèk solusi ing masalah.

Ingkang maragani
Christian Sugiono
Nabila Syakieb
Alice Norin
Giovani Tobing
Pietrajaya Burnama
Tetty Liz Indriati
Cut Keumala
Handika Pratama
Nunu Datau
Hanna Hasyim
Anwar Fuady
Nani Wijaya
Vera Detty

Sinétron
Kantung empedu (Basa Inggris: gallbladder) iku organ wangun woh pir kang bisa nyimpen kurang luwih 50 ml empedu sing dibutuhaké awak kanggo prosès pancernan. Kantung empedu manungsa dawané kurang luwih 7–10 cm lan wernané ijo tuwa - dudu amarga warna jaringané, nanging amarga warna cuwèran empedu sing dikandhung. Organ iki gumandheng karo ati lan usus rolas driji liwat saluran empedu.

Pranala njaba 

 Illustration
 Gallbladder Disease
 Acute cholecystitis
 Gallbladder Cancer
 How Serious are Gallstones and Gallbladder Disease? 

Sistem pancernan
Usus rolas driji utawa duodenum iku péranganing usus alus kang papané sawisé lambung lan nggandhengak karo usus kosong (jejunum). Pérangan usus rolas driji wujud pérangan paling cendhak saka usus alus, diwiwiti saka bulbo duodenale lan pungkasané ing ligamentum Treitz.

Usus rolas driji iku organ retroperitoneal, kang ora kabungkus kabèh déning selaput peritoneum. pH usus rolas driji kang normal kisarané ing sangang drajat.

Jeneng duodenum asalé saka basa Latin duodenum digitorum, kang tegesé rolas driji.

Fungsi 
Usus rulas driji duwé tanggung jawab kanggo nyaluraké panganan nuju usus alus. Sacara histologis, ana klanjer Brunner kang ngasilaké yiyid. Dhindhing usus rolas driji kasusun saka lapisan-lapisan sel kang tipis banget kang mbentuk mukosa otot.

Pérangan-pérangan 
Usus rolas driji kapérang dadi patang pérangan kanggo nggampangaké pamaparan.

Pars superior 
Pérangan kapisan, ya iku pars suoerior diwiwiti saka pungkasané pilorus. Banjur saluran bakal mbelok ning lateral tengen. Pérangan iki dawané 5 cm.

Pars descendens 
Pérangan kapindho, pars descendens nerusaké pérangan kapisan. Pérangan iki wanguné saluran lurus mudhun.

Ing pérangan iki ana muara saka duktus pankreatikus lan duktus biliaris communis kang nyawiji dadi duktus hepatopankreatika. Saliyané iku, ana uga sawijining tonjolan kang karan papilla duodeni.

Pars horizontalis 
Pérangan katelu, pars horizontalis wanguné saluran lempeng dhatar, ngliwati vena cava inferior, aorta, lan balung mburi.

Pars ascendens 
Pérangan paling akir, pars ascendens wanguné saluran munggah lan pungkasané ing awal usus kosong (jejunum).

Sistem pancernan
Usus alus utawa usus cilik iku péranganing saluran pancernan sing papané ana ing antarané lambung lan usus gedhé. Usus alus kapérang saka telung pérangan yaiku usus rolas driji (duodenum), usus kosong (jejunum), lan usus panyerepan (ileum). Ing usus rolas driji ana rong muara saluran yaiku saka pankreas lan kantung empedu.

Ènzim 

Ing njero usus rolas driji, kaasilaké ènzim saka dhindhing usus. Ènzim mau diperloaké kanggo nyerna panganan kanthi kimiawi:
 Enterokinase, kanggo ngaktifaké tripsinogen sing diasilaké pankréas;
 Erepsin utawa dipeptidase, kanggo ngubah dipeptida utawa pepton dadi asem amino;
 Laktase, ngrubah laktosa dadi glukosa;
 Maltase, fungsiné ngrubah maltosa dadi glukosa;
 Disakarase, ngrubah disakarida dadi monosakarida;
 Peptidase, ngrubah polipeptida dadi asem amino;
 Lipase, ngrubah trigliserida dadi gliserol lan asem lemak;
 Sukrase, ngrubah sukrosa dadi fruktosa lan glukosa.

Struktur 

Ing njero usus panyerepan (iluem) ana akèh lipetan utawa tekukan sing karan jonjot-jonjot usus (vili). Vili fungsiné miyaraké lumah panyerepan, saéngga panganan bisa kaserep sampurna.

Pancernan 

Panganan kang wujud glukosa, asem amino, vitamin, mineral, banyu bakal diserep pembuluh getih kapiler ing vili, lan diangkud nuju ati terus vena porta. Ing njeron ati, sapérangan dat bakal diowah dadi wujud liya lan sapérangan liyané bakal diedharaké ning kabèh pérangan awak.

Éwadéné asem lemak lan gliserol diangkud liwat pembuluh limfa.

Pranala njaba 
 Small Intestine from the Gray's Anatomy eBook
 Peyer's patches 
 Normal Histology of the Small Intestine 

Sistem pancernan
Usus panyerepan utawa ileum iku pérangan pungkasan saka usus alus. Ing sistem pancernan manungsa, ) iki dawané kurang luwih 2–4 m lan papané sawisé duodenum lan jejunum, lan diterusaké déning usus buntu. Ileum duwé pH antarané 7 lan 8 (nétral utawa basa sithik) lan fungsiné nyerep vitamin B12 lan garam-garam empedu.

Pranala njaba 

 Ileal Villi
 Ileum Microscopic Cross Section 
 Ileum 20x 
 Peyer's Patches 

Sistem pancernan
Usus buntu utawa sekum (Basa Latin: caecus, "wuta") ing istilah anatomi iku siji kantung kang gumandheng marang usus panyerepan sarta pérangan kolon munggah saka usus gedhé. Organ iki ditemoaké ing mamalia, manuk, lan sapérangan jinis reptil. Sapérangan gedhé hèrbivor duwé sekum sing gedhé, éwadéné karnivora eksklusif duwé sekum sing cilik, kang sapérangan utawa kabèh diganti déning umbai cacing.

Pranala njaba 

 Photo at mgccc.cc.ms.us 

Sistem pancernan
Klèwèr usus utawa apèndhik iku organ tambahan ing usus buntu. Infèksi ing organ iki karan apèndhisitis utawa radhang klèwèr usus. Apèndhisitis kang parah bisa njalari klèwèr usus pecah lan dadi nanah ing njeron gronggongan abdhomèn utawa pèritonitis (infèksi gronggongan abdhomèn).

Ing anatomi manungsa, klèwèr usus utawa ing basa Inggris, vermiform appendix (utawa mung appendix) iku pucuk buntu awangun bumbungan kang nyambung karo sèsum (caecum).

Klèwèr usus kawangun saka sèsum ing tahap èmbriyo. Klèwèr usus wong diwasa ukurané kurang luwih 10 cm nanging bisa pepak variasiné saka 2 tekan 20 cm. Éwadéné papané klèwèr usus mesthi tetep, papané pucuk klèwèr usus bisa béda-bisa ing retrocaecal utawa ing bangkèkan (pelvis) kang jelas tetep ana ing pèritoniyum.

Akèh wong percaya klèwèr usus ora migunani lan organ vestigial (sisihan), sapérangan liyané percaya manawa klèwèr usus duwé fungsi ing sistem limfatik.

Oprasi mbuwang klèwèr usus karan apèndhèktomi.

Lelara klèwèr usus biyasané ing manungsa ya iku:
 Apèndhisitis
 Karkinoid

Pranala njaba 
 "The vestigiality of the human vermiform appendix: A Modern Reappraisal"—Argumen biologi evolusionaris manawa umbai cacing iku organ vestigial

Sistem pancernan
Ing anatomi, anus, silit, bolongan bokong, utawa jubur (Latin: ānus) iku bukakan saka rektum nuju lingkungan njaban awak. Bukak-tinutupé anus diatur déning otot sepingter (sphinkter). Sesuker (fèsès) dibuwang saka awak ngliwati prosès dhéfékasi (bebuwang; ngising; bebucal, basa Indonésia: buang air besar - BAB), kang dadi fungsi mligi anus.

Anus asring dianggep pérangan sing tabu déning sapérangan golongan masarakat.

Struktur 
Anus manungsa ana ing pérangan tengah bokong, pérangan posterior saka peritoneum. Ana loro otot sphinkter anal (in sisih njero lan njaba). Otot iki mbantu nahan feses wektu defekasi. Salah siji saka otot sphinkter wujud otot polos kang makarya tanpa préntah, éwadéné liyané wujud otot rangka.

Perané ing defekasi 
Nalika rektum kebak bakal ana paningkatan tekanan ing njero lan meksa dhindhing saka saluran anus. Peksanan iki njalari feses lumebu ana ing saluran anus. Pametuné lan pambuwangan feses diatur déning otot sphinkter.

Kanggo nyegah lelara ing anus lan minangka urip séhat, manungsa kudu ngresiki anus sawisé defekasi. Lumrahé anus diresiki krana mbilas nganggo banyu utawa kertas tisu toilét.

Perané ing seksualitas 
Anus duwé akèh badan akir saraf lan wujud laladan kang peka. Téyori Sigmund Freud prakara perkembangan psikoseksual, nyebutaké tingkat anal iku tataran perkembangan. Freud nyebutaké hipotesisé manawa bocah balita bisa ngrasakaké kanikmatan sèksual nalika mbuwang feses.

Seks anal bisa uga mènèhi rangsangan kanggo pasangan kang saling berhubungan (ngèlingi akèh badan akir saraf ing anus). Kanggo wanita, kanikmatan seks anal diprakirakaké asalé saka gandhéngan rektum lan vagina sing cerak kanthi anatomis. Kanggo priya, daya cengkrem saka anus disebutaké dadi salah sawijining faktor kanikmatan seks anal.

Sapérangan kéwan uga nglakokaké seks anal.

Seks anal, sok ingaran sodomi, ya iku aktivitas sèksual kang ditabuaké déning sapérangan masarakat. Ing Indonésia, tindak sodomi iku kalebu tumindak kriminal lan dikenani sanksi paukuman.

Pubertas 
Ing mangsa pubertas, hormon testosteron duwé dhampak ing sapérangan pérangan awaké wong lanang (kurang luwih 13-14 taun), kaya thukulé rambut pubis ing sekitaré anus. Rambut pubis thukul ing sapinggiring anus ing nomnoman umur 18 taun.

Kaséhatan 
Karesikan iku faktor kang wigati kanggo kaséhatan ing kiwa-tengené anus. Mbasuh nganggo sabun lan banyu bisa gawé anus tetep ing kaanan resik. Sabun sing atos utawa ngresiki nganggo kertas tisu toilét sing kasar bisa marakaké iritasi kulit ing sekitaré anus lan bisa njalari rasa gatel.

Penetrasi anus nganggo penis utawa barang liyané bisa marakaké iritasi ing pérangan njeron anus. Masalah iki bisa dicegah kanthi lubrikasi.

Cidrané otot sphinkter bisa ngganggu kontrol tumrap defekasi.

Patologi 
Kanker lan wasir iku lelara kang asring nyerang anus. Bayi bisa ora duwé saluran anus utawa stenosis anus, amarga kalainan kongenital (kalainan kang dumadi nalika bayi ing mangsa kandhutan). Anus uga dadi papan nularé lelara seks menular (PMS).

Pirsanana uga 
 Sistem pancernan
 Sodomi

Pranala njaba 
 "Operation removes lightbulb from anus", Thursday, June 29, 2006 7:34 a.m. ET, Reuters.com

Sistem pancernan
Usus kosong utawa jejunum (sok asring ditulis yeyunum) iku pérangan kapindho saka usus alus, ing antarané usus rolas driji (duodenum) lan usus panyerepan (ileum). Dawané kabèh usus alus ing manungsa diwasa antarané 2-8 mèter, 1-2 mèter iku pérangan usus kosong. Usus kosong lan usus panyerepan digantungaké ing njeron awak kanthi mesenterium.

Permukaan njero usus kosong wujud membran mukus lan ana jonjot usus (vili), sing miyaraké lumah usus. Sacara histologis bisa dibédaaké karo usus rolas driji, ya iku saya kurangé klanjer Brunner. Sacara hitologis uga bisa dibédaaké karo usus panyerepan, ya iku sithikké sel goblet lan plak Peyeri. Rada angél kanggo mbédaaké usus kosong lan usus panyerepan kanthi makroskopis.

Jejunum diturunaké saka tembung sipat jejune kang ateges "ngelih" ing basa Inggris modhérn. Teges asliné asalé saka basa Laton, jejunus, kang ateges "kosong".

Pranala njaba 
 Gastrolab.net:The Jejunum 
 Peyer's patches 

Sistem pancernan
Usus gedhé utawa kolon ing anatomi iku pérangan usus antarané usus buntu lan rektum. Fungsi mligi organ iki yaiku nyerep banyu saka feses. Ing mamalia, kolon kapérang saka kolon munggah (ascending), kolon malang (transverse), kolon mudhun (descending), kolon sigmoid, lan rektum. Pérangan kolon saka usus buntu tekan tengahing kolon malang asring sinebut "kolon tengen", éwadéné pérangan sisané asring sinebut "kolon kiwa".

Pranala njaba 

 Overview and diagrams at seer.cancer.gov
 Photo at mgccc.cc.ms.us 

Sistem pancernan

an:Cólon
ar:قولون
bat-smg:Gaubtėnė žarna
bg:Ободно черво
bs:Colon
ca:Còlon
cs:Tračník
de:Colon
eo:Kojlo
es:Colon
fr:Côlon
hr:Debelo crijevo (kolon)
ia:Colon
it:Colon
ja:結腸
ko:결장
la:Colon
pl:Okrężnica (anatomia)
ru:Ободочная кишка человека
simple:Colon
sl:Kolon
sr:Дебело црево (део)
uk:Ободова кишка
war:Colon
zh:结肠
Bol utawa Rektum (Basa Latin: regere, "nglurusaké, ngatur") iku organ pungkasan saka usus gedhé ing sapérangan jinis kéwan nusoni kang pungkasané ing silit. Organ iki fungsiné dadi papan panyimpenan sauntara tai (sesuker). Ngembangé dhindhing bol amarga numpuké material ing njeron rektum bakal micu sistem sarap kang njalari pepénginan kanggo ngising (dhéfékasi). Yèn rasa ngising ora dumadi, kerepé material bakal dibalèkaké ning usus gedhé, lan ing kono bakal ana panyerepan banyu manèh. Yèn rasa ngising ora dumadi ing wayah suwé, bakal dumadi bebelen lan tai dadi atos.

Sistem pancernan
Buku iki anggitane J. F. X. Hoery, minangka salah siji saka atusan carita cekak kang ditulis wiwit taun 1970-an. Ana 17 carita cekak kang dikumpulaké sajeroning kumpulan carita cekak iki, ya iku:
 Angin wengi sagara kidul, nyritakaké Anto kang lagi mulih saka Cepu menyang tanah klairané ing Pacitan lan patemoné  karo Suryati, kenya ayu, putri pakliké dhéwé. (Kapacak ing Kalawarti Jaya Baya tanggal 6 Juli 1975).
 Sunar Dewanti, ngisahaké Pak Frans, guru kang ditugasi menyang Kalimantan,  banjur kepéncut marang salah siji muridé kang peparab Sunar Dewanti. (Kapacak ing Mekarsari tanggal 1 Dhésèmber 1975).
 Banjire wis surut, carita tragedi si Midun tukang nglumpukaké pasir ing Bengawan Sala. (Kapacak ing Jaya Baya no.49 tanggal 3 Agustus 1975).
Mojang kamojang, carita roman patemon antarané Istanto karo Kurniasih Mojang Priangan kang nyata sulistya, nalika tugas sing Kawah Kamojang, Garut. (Kapacak ing Mekarsari no.13 tanggal 1 September 1978).
Kasep, (Kapacak ing Mekarsari no. 4 tanggal 15 April 1979).
Dudu salahku.  (kapacak ing Jaya Baya no. 65 tanggal 12 Juli 1981).
Panjaluké mbak Widya, (Kapacak ing Jaya Baya taun 1983).
Lien Nio atimu putih. (Kapacak ing Jaya Baya no. 11 tanggal 11 Novèmber 1984).
Turis. (Kapacak ing Panjebar Semangat no.7 tanggal 14 Fèbruari 1987).
Gunung Limo sinaput pedhut. (Kapacak ing Jaya Baya no.51 tanggal 19 Agustus 1990).
Meja kursi. (Kapacak ing Jaya Baya no. 5 tangal 29 September 1996).
Cacat. (Kapacak ing Damar Jati no.19 tanggal 1-15 Dhésèmber 2005)
Lamaran. (Kapacak ing Damar Jati no. 25 tanggal 20 Juli 2006).
Titising panyuwun. (Kapacak ing Jaya Baya no. 25 tanggal 17-25 Fèbruari 2002).
Ah!, (Kapacak ing Jaya Baya no. 2 tanggal 8 September 1991).
Tsunami. (Kapacak ing Jaya Baya no. 26 tanggal 22 Maret 2003).
Gambaré ora dadi mas!. (Kapacak ing Jaya Baya no. 02 tanggal 11 September 2005).

Karya liyané
Pagelaran, kumpulan geguritan.
Lintang Abyor, antologi karo penulis liya.
Kabar saka Tlatah Jati, antologi karo penulis liya.
Blangkon, kumpulan carita cekak karo penulis Bojonegoro
Bojonegoro Ing Gurit, kumpulan geguritan karo penggurit Bojonegoro.
Sosiawan-Sosiawan Kecil, kumpulan carita anak-anak.
Permaisuri Yang Cerdik, carita anak-anak
Sajarah Gréja Cepu, bareng tim penulis sajarah gréja Cepu.
Sajarah Gréja Katolik, Rembang
Sajarah Gréja Katolik, Blora
Sajarah Gréja Katolik, Bojonegoro
Sajarah Gréja Katolik, Tuban.

Uga delengen 
 :id:Banjire wis surut

Pranala njaba 
 Puisi.net: Hadiah Sastera Rancage 2007

Sastra Jawa
Sastra Jawa Modern